Pakuotės lapelis: informacija vartotojui

Avelox 400 mg plėvele dengtos tabletės
Skirtas vartoti suaugusiesiems
Moksifloksacinas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką (žr. 4 skyrių).

Apie ką rašoma šiame lapelyje?
1.	Kas yra Avelox ir kam jis vartojamas
2.	Kas žinotina prieš vartojant Avelox
3.	Kaip vartoti Avelox
4.	Galimas šalutinis poveikis
5.	Kaip laikyti Avelox
6.	Pakuotės turinys ir kita informacija


1.	Kas yra Avelox ir kam jis vartojamas

Avelox veiklioji medžiaga yra moksifloksacinas, kuris priklauso antibiotikų, vadinamų fluorochinolonais, grupei. Avelox naikina infekcines ligas sukeliančias bakterijas.

Avelox gydomos 18 metų ir vyresnių pacientų infekcinės ligos, sukeliamos bakterijų, prieš kurias moksifloksacinas yra veiksmingas. Avelox galima vartoti šioms infekcijoms gydyti, tik kai negalima vartoti įprastų antibiotikų arba gydymas jais buvo nesėkmingas:

Infekcinis prienosinių ančių uždegimas, staigus lėtinio kvėpavimo takų uždegimo pasunkėjimas arba ne ligoninėje įgyta plaučių infekcinė liga (pneumonija) (išskyrus sunkią).

Avelox taip pat gydomos lengvos arba vidutinio sunkumo viršutinių moters lytinių organų infekcijos (dubens uždegiminė liga), įskaitant kiaušintakio ir gimdos gleivinės infekcijas. 
Šios rūšies infekcijoms gydyti neužtenka vien tik Avelox tablečių, todėl moters lytinių organų infekcijų gydymui Jūsų gydytojas kartu su Avelox tabletėmis turi paskirti kitą antibiotiką (žr. 2 skyriaus „Kas žinotina prieš vartojant Avelox“ poskyrius „Įspėjimai ir atsargumo priemonės“, „Pasitarkite su gydytoju, prieš pradėdami vartoti Avelox“).

Jeigu pradinio gydymo Avelox infuziniu tirpalu metu buvo nustatytas šių bakterinių infekcijų pagerėjimas, gydytojas gali paskirti Avelox tabletes gydymo kursui užbaigti:
ne ligoninėje įgytai infekcinei plaučių ligai (pneumonijai), odos ir minkštųjų audinių infekcinėms ligoms.
Avelox tablečių negalima vartoti bet kokio tipo odos ir minkštųjų audinių arba sunkių plaučių infekcijų gydymui pradėti.


2.	Kas žinotina prieš vartojant Avelox

[bookmark: _Hlk62565218]Jeigu abejojate, ar priklausote kuriai nors iš toliau išvardytų pacientų grupei, kreipkitės į gydytoją.

Avelox vartoti negalima:
· jeigu yra alergija (padidėjęs jautrumas) veikliajai medžiagai moksifloksacinui, bet kuriam kitam chinolonų grupės antibiotikui arba bet kuriai pagalbinei šio vaisto medžiagai (jos išvardytos 6 skyriuje);
· jeigu esate nėščia arba žindote;
· jeigu jums mažiau nei 18 metų;
· jeigu Jums buvo su chinolonų grupės antibiotikų vartojimu susijusi sausgyslių liga ar sutrikimas (žr. poskyrį „Įspėjimai ir atsargumo priemonės“ ir 4 skyrių „Galimas šalutinis poveikis“); 
· jeigu yra įgimta arba įgyta būklė, susijusi su širdies ritmo pokyčiu (matomu EKG, elektriniame širdies aktyvumo užraše), kraujyje sutrikusi druskų pusiausvyra (ypač mažas kalio ar magnio kiekis), labai lėtas širdies ritmas (vadinamas „bradikardija“), silpna širdies veikla (širdies nepakankamumas), buvo sutrikęs širdies ritmas arba vartojate kitų vaistų, sukeliančių EKG pokyčius (žr. poskyrį „Kiti vaistai ir Avelox“), kadangi ir Avelox gali sukelti EKG pokyčius: ilginti QT intervalą, t. y. uždelsti elektrinio signalo perdavimą;
· jeigu sergate sunkia kepenų liga arba kepenų fermentų, t. y. transaminazių, kiekis kraujyje yra daugiau negu 5 kartus didesnis už didžiausią leistiną kiekį.

Įspėjimai ir atsargumo priemonės

Prieš vartojant šį vaistą
Jeigu anksčiau vartodami chinolonų arba fluorochinolonų patyrėte bet kokią sunkią nepageidaujamą reakciją, fluorochinolonų / chinolonų grupės antibakterinių vaistų, įskaitant Avelox, vartoti negalima. Tokiu atveju kuo skubiau pasakykite gydytojui.

Pasitarkite su gydytoju, prieš pradėdami vartoti Avelox
· Vartojant Avelox, galimi EKG pokyčiai, ypač jei esate moteris ar senyvo amžiaus pacientas. Jeigu gydotės vaistais, mažinančiais kalio kiekį organizme, prieš pradėdami vartoti Avelox, kreipkitės į gydytoją patarimo (taip pat žr. poskyrius „Avelox vartoti negalima“ ir „Kiti vaistai ir Avelox“).
· Jeigu kada nors po moksifloksacino pavartojimo Jums buvo pasireiškęs sunkus odos išbėrimas ar lupimasis, pūslių atsiradimas ir (arba) burnos gleivinės išopėjimas.
· [bookmark: _Hlk62565363]Jeigu sergate epilepsija arba jeigu yra kitokia traukulius skatinanti būklė, prieš paskiriant Avelox, pasakykite gydytojui.
· Jeigu turite ar kada nors turėjote psichikos sveikatos problemų, prieš paskiriant Avelox, kreipkitės į gydytoją patarimo.
· Jeigu sergate sunkiąja miastenija, vartojant Avelox gali pasunkėti Jūsų ligos simptomai. Jei manote, kad sergate šia liga, nedelsdami kreipkitės į savo gydytoją.
· Jeigu Jums diagnozuotas stambios kraujagyslės padidėjimas arba „išsipūtimas“ (aortos aneurizma arba stambios kraujagyslės periferinė aneurizma).
· Jeigu Jūs praeityje patyrėte aortos atsisluoksniavimo epizodą (aortos sienelės plyšimą).
· [bookmark: _Hlk53505280]Jums nustatytas nesandarus širdies vožtuvas (širdies vožtuvo nesandarumas).
· [bookmark: _Hlk53505448]Jeigu kuriam nors iš Jūsų giminaičių diagnozuota aortos aneurizma arba aortos atsisluoksniavimas ar įgimta širdies vožtuvo yda arba Jums nustatyta kitų rizikos veiksnių arba tokių sutrikimų pavojų didinančių sutrikimų (pvz., jungiamojo audinio sutrikimų, pvz., Marfano sindromas arba kraujagyslių Elerso‑Danloso [Ehlers‑Danlos] sindromas, Ternerio [Turner] sindromas, Sjogreno [Sjögren] sindromas [uždegiminė autoimuninė liga], arba kraujagyslių sutrikimų, pvz., Takajasu [Takayasu] arteritas, gigantinių ląstelių arteritas, Bechčeto [Behcet] liga, padidėjęs kraujospūdis arba nustatyta aterosklerozė), reumatoidinis artritas [sąnarių liga] arba endokarditas [širdies infekcija]).
· Jeigu sergate cukriniu diabetu, nes vartojant moksifloksacino galima cukraus kiekio kraujyje pokyčių rizika.
· Jeigu Jums arba Jūsų giminaičiams yra gliukozės‑6‑fosfato dehidrogenazės trūkumas (reta paveldima liga), informuokite gydytoją, kuris nuspręs, ar Jums tinka vartoti Avelox.
· Jeigu sergate komplikuota viršutinių moters lytinių organų infekcija (pvz., susijusia su kiaušintakių ir kiaušidžių ar dubens pūliniu) ir gydytojas mano, kad tai būtina gydyti į veną vartojamais vaistais, Avelox tabletės Jums netinka.
· lengvo arba vidutinio sunkumo viršutinių moters lytinių organų infekcijų gydymui Jūsų gydytojas turi paskirti ne tik Avelox, bet ir kitą antibiotiką. Jei po 3 gydymo dienų ligos simptomai nepalengvėja, pasitarkite su gydytoju.

Vartojant Avelox
· [bookmark: _Hlk62566951]Jeigu gydymo metu pasireiškia pernelyg stiprus, juntamas širdies plakimas (palpitacija) arba širdies ritmas tampa nereguliarus, nedelsdami informuokite gydytoją, nes jis gali nuspręsti atlikti EKG, kad įvertintų Jūsų širdies ritmą.
· Didinant dozę gali didėti širdies veiklos sutrikimo rizika, todėl reikia laikytis rekomenduotos dozės.
· Retais atvejais, net pavartojus pirmą dozę, gali ištikti sunki, staigi alerginė reakcija (anafilaksinė reakcija arba šokas), pasireiškianti krūtinės spaudimu, galvos svaigimu, pykinimu, alpuliu arba galvos svaigimu atsistojant. Jeigu pasireiškia toks poveikis, Avelox nebevartokite ir nedelsdami kreipkitės į gydytoją.
· Avelox gali sukelti žaibinį ir sunkų kepenų uždegimą, galintį sukelti gyvybei pavojingą kepenų nepakankamumą (įskaitant mirtinus atvejus, žr. 4 skyrių „Galimas šalutinis poveikis“). Jeigu staiga pablogėja savijauta ir (ar) atsiranda pykinimas, kartu pagelsta akių baltymai, patamsėja šlapimas, niežti oda, atsiranda polinkis į kraujavimą ar prasideda kepenų veiklos sutrikimų sukelta smegenų liga (tai kepenų veiklos sutrikimo požymiai arba žaibinis ir sunkus kepenų uždegimas), prieš tęsdami gydymą, pasitarkite su gydytoju.
· Sunkios odos reakcijos
Vartojant moksifloksaciną buvo pranešta apie sunkias odos reakcijas, įskaitant Stivenso‑Džonsono (Stevens‑Johnson) sindromą, toksinę epidermio nekrolizę (TEN), ūminę generalizuotą egzanteminę pustuliozę (ŪGEP) bei vaisto sukeltą reakciją su eozinofilija ir sisteminiais simptomais (DRESS sindromą).
· SDS/TEN iš pradžių gali pasireikšti kaip rausvos į taikinį panašios dėmės ar ratu išsidėsčiusios juostos, dažnai su centre esnačia pūsle, ant liemens. Be to, gali pasireikšti burnos, ryklės, nosies, lytinių organų ir akių išopėjimas (akys parausta ir pabrinksta). Prieš tokį sunkų odos išbėrimą dažnai pasireiškia karščiavimas ir (arba) į gripą panašūs simptomai. Išbėrimas gali progresuoti iki išplitusio odos lupimosi ir gyvybei pavojingų komplikacijų arba būti mirtinas.
· ŪGEP pasireiškia gydymo pradžioje kaip raudonas, pleiskanotas, plačiai išplitęs išbėrimas su iškilimais po oda ir pūslėmis, lydimas karščiavimo. Dažniausia vieta: daugiausia atsiranda ties odos raukšlėmis, ant liemens ir viršutinių galūnių.
· DRESS sindromas iš pradžių pasireiškia į gripą panašiais simptomais ir veido išbėrimu, kuris paskui išplinta, pakyla aukšta temperatūra, padidėja kepenų fermentų aktyvumas (nustatomas kraujo tyrimu), padaugėja tam tikro tipo baltųjų kraujo kūnelių (eozinofilija) ir padidėja limfmazgiai.
Jeigu Jums pasireiškia sunkus išbėrimas ar kitokių paminėtų odos simptomų, nutraukite moksifloksacino vartojimą ir nedelsdami kreipkitės į savo gydytoją ar medicininės pagalbos.
· Chinolonų grupės antibiotikai (įskaitant Avelox) gali sukelti traukulius. Jei taip atsitiktų, Avelox nebevartokite ir nedelsdami kreipkitės į gydytoją.
· Ilgalaikis, negalią sukeliantis ir galimai negrįžtamas sunkus šalutinis poveikis. Fluorochinolonų/chinolonų grupės antibakteriniai vaistai, įskaitant Avelox, siejami su labai retu, bet sunkiu šalutiniu poveikiu, kuris kartais gali būti ilgalaikis (trunkantis mėnesius arba metus), sukelti negalią arba būti galimai negrįžtamas. Jam priskiriamas rankų ir kojų sausgyslių, raumenų ir sąnarių skausmas, pasunkėjęs vaikščiojimas, neįprasti pojūčiai, tokie kaip badymas, dilgčiojimas, kutenimas, tirpimas arba deginimas (parestezija), jutimų sutrikimai, įskaitant regos, skonio, uoslės ir klausos sutrikimus, depresija, atminties sutrikimas, sunkus nuovargis ir sunkūs miego sutrikimai.
Jeigu pavartojus Avelox pasireiškė bet kuris nurodytas šalutinis poveikis, prieš tęsdami gydymą nedelsdami kreipkitės į gydytoją. Jūs ir Jūsų gydytojas nuspręsite, ar gydymą reikia tęsti, ir apsvarstysite gydymą kitos klasės antibiotiku.
· Retai Jums gali pasireikšti nervų pažeidimo (neuropatijos) simptomų, tokių kaip skausmas, deginimas, dilgčiojimas, tirpimas ir (arba) silpnumas, ypač pėdų ir kojų arba plaštakų ir rankų. Jeigu taip atsitiktų, nustokite vartoti Avelox ir nedelsdami pasakykite gydytojui, kad būklė netaptų galimai negrįžtama.
· Jums gali atsirasti psichikos sveikatos problemų, net jeigu chinolonų grupės antibiotikus (įskaitant Avelox) vartojate pirmą kartą. Labai retais atvejais depresija ar psichinės sveikatos sutrikimai sukėlė mintis apie savižudybę ir save žalojantį elgesį, pvz., bandymus žudytis (žr. 4 skyrių „Galimas šalutinis poveikis“). Jeigu išsivysto tokios reakcijos, Avelox nebevartokite ir nedelsdami informuokite gydytoją.
· Antibiotikų, įskaitant Avelox, vartojimo metu arba po jo galimas viduriavimas. Jeigu jis tampa sunkus ar nepraeina arba jeigu išmatose atsiranda kraujo arba gleivių, Avelox vartojimą būtina nedelsiant nutraukti ir kreiptis į gydytoją. Žarnų peristaltiką (susitraukimus) lėtinančių arba stabdančių vaistų tokiu atveju vartoti negalima.
· Retai gali pasireikšti sąnarių skausmas ir tinimas bei sausgyslių uždegimas arba plyšimas (žr. poskyrį „Avelox vartoti negalima“ ir 4 skyrių „Galimas šalutinis poveikis“). Rizika yra didesnė, jeigu esate senyvo amžiaus (vyresni kaip 60 metų), Jums buvo persodintas organas, yra sutrikusi inkstų funkcija arba esate gydomi kortikosteroidais. Sausgyslių uždegimas ir plyšimai gali pasireikšti per pirmąsias 48 gydymo valandas ir net praėjus iki kelių mėnesių po gydymo Avelox nutraukimo. Pasireiškus pirmajam sausgyslių skausmo arba uždegimo požymiui (pvz., kulkšnies, riešo, alkūnės, peties arba kelio), nustokite vartoti Avelox, kreipkitės į gydytoją ir stenkitės nejudinti skausmingos vietos. Venkite bereikalingos fizinės veiklos, nes tai gali padidinti sausgyslių plyšimo riziką.
· [bookmark: _Hlk53505659][bookmark: _Hlk53505686]Jeigu Jums pasireikštų ūminis stiprus skausmas pilvo, krūtinės arba nugaros srityje, kuris gali būti aortos aneurizmos ir atsisluoksniavimo simptomas, nedelsdami kreipkitės į skubios pagalbos skyrių. Jeigu Jums taikomas gydymas sisteminio poveikio kortikosteroidais, Jums gali kilti didesnė šių reiškinių rizika.
· [bookmark: _Hlk53505728]Jeigu Jūs staiga pradėtumėte dusti, ypač jei dusulys prasidėtų išsitiesus gulint lovoje, arba pastebėtumėte, kad patinusios Jūsų kulkšnys, pėdos arba pilvas, arba Jums prasidėtų palpitacijos (pajustumėte pagreitėjusį arba nereguliarų širdies plakimą), nedelsdami praneškite apie tai gydytojui.
· Senyviems žmonėms, kurių inkstų veikla sutrikusi, būtina gerti pakankamai skysčių, nes skysčių netekimas gali didinti inkstų funkcijos nepakankamumo riziką.
· Jeigu Avelox vartojimo metu sutrinka regėjimas arba atsiranda bet koks poveikis akims, nedelsdami pasitarkite su akių gydytoju (žr. poskyrį „Vairavimas ir mechanizmų valdymas“ ir 4 skyrių „Galimas šalutinis poveikis“).
· Fluorochinolonų grupės antibiotikai gali sukelti cukraus kiekio Jūsų kraujyje padidėjimą aukščiau normos ribos (hiperglikemija) arba cukraus kiekio Jūsų kraujyje sumažėjimą žemiau normos ribos (hipoglikemija), kuris sunkiais atvejais gali sukelti sąmonės netekimą (hipoglikeminė koma) (žr. 4 skyrių „Galimas šalutinis poveikis“). Jeigu sergate diabetu, Jūsų cukraus kiekis kraujyje turi būti atidžiai stebimas.
· Vartojant chinolonų grupės antibiotikų, gali padidėti odos jautrumas saulės šviesai ir ultravioletiniams spinduliams. Avelox vartojimo metu reikia vengti ilgo buvimo saulėje, stiprios saulės, soliariumo bei kitokių UV lempų (žr. 4 skyrių „Galimas šalutinis poveikis“).
· Moksifloksacino infuzinio tirpalo veiksmingumas, gydant sunkius nudegimus, giliųjų audinių infekcijas ar diabetinės pėdos infekciją ir kartu osteomielitą (kaulų čiulpų infekciją), netirtas.

Vaikams ir paaugliams
Jaunesniems kaip 18 metų vaikams ir paaugliams šio vaisto vartoti negalima, nes jo veiksmingumas ir saugumas šioje amžiaus grupėje nenustatytas (taip pat žr. poskyrį „Avelox vartoti negalima“).

Kiti vaistai ir Avelox
Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Vartojant Avelox, reikia žinoti toliau pateiktą informaciją.
· Avelox vartojant kartu su kitais širdį veikiančiais vaistais, didėja širdies ritmo pokyčio rizika, todėl kartu su Avelox negalima vartoti vaistų nuo širdies aritmijos (pvz., chinidino, hidrochinidino, dizopiramido, amjodorono, sotalolio, dofetilido, ibutilido), vaistų nuo psichozės (pvz., fenotiazinų, pimozido, sertindolio, haloperidolio, sultoprido), triciklių antidepresantų, kai kurių antimikrobinių vaistų (pvz., sakvinaviro, sparfloksacino, į veną vartojamų eritromicino preparatų, pentamidino, vaistų nuo maliarijos, ypač halofantrino), kai kurių vaistų nuo alergijos (pvz., terfenadino, astemizolio, mizolastino) ar kitokių vaistų (pvz., cizaprido, į veną vartojamų vinkamino preparatų, bepridilio bei difemanilio).
· Pasakykite gydytojui, jei Avelox vartojate kartu su kitais vaistas, kurie gali sumažinti kalio kiekį organizme (pvz., kai kurių diuretikų, vidurius laisvinančių vaistų ir klizmų [didelėmis dozėmis] arba kortikosteroidų [vaistų nuo uždegimo], amfotericino B) ar sulėtinti širdies ritmą, nes tai gali padidinti sunkių širdies ritmo sutrikimų riziką.
· Vaistai, kuriuose yra magnio ar aliuminio (pvz., antacidiniai vaistai nuo virškinimo sutrikimo), vaistai, kuriuose yra geležies ar cinko, vaistai, kuriuose yra didanozino, arba vaistai nuo virškinimo trakto sutrikimų, kuriuose yra sukralfato, gali susilpninti Avelox tablečių poveikį. Vadinasi, tarp Avelox tablečių ir minėtų vaistų vartojimo reikia daryti 6 valandų pertrauką.
· Kartu su Avelox tabletėmis išgėrus aktyvintosios anglies, susilpnėja Avelox poveikis, todėl kartu šių vaistų vartoti nerekomenduojama.
· Jeigu vartojate geriamųjų antikoaguliantų, pvz., varfarino, gydytojui gali tekti dažnai tirti Jūsų kraujo krešėjimo laiką.

Avelox vartojimas su maistu ir gėrimais
Maistas, įskaitant pieno produktus, Avelox poveikiui įtakos nedaro.

Nėštumas, žindymo laikotarpis ir vaisingumas
Jeigu esate nėščia arba žindote, Avelox vartoti negalima.
Jeigu esate nėščia, žindote kūdikį, manote, kad galbūt esate nėščia arba planuojate pastoti, prieš pradėdama vartoti šį vaistą, pasitarkite su gydytoju arba vaistininku.
Su gyvūnais atlikti tyrimai nerodo, kad šio vaisto vartojimas pakenktų Jūsų vaisingumui.

Vairavimas ir mechanizmų valdymas
Avelox gali sukelti galvos svaigimą arba apsvaigimą, Jūs galite staiga trumpam apakti arba trumpam apalpti. Jeigu toks poveikis pasireiškia, vairuoti ir valdyti mechanizmų negalima. 

Avelox sudėtyje yra laktozės ir natrio.
Jeigu gydytojas Jums yra sakęs, kad netoleruojate kokių nors angliavandelių, kreipkitės į jį prieš pradėdami vartoti šį vaistą.
Šio vaisto plėvele dengtoje tabletėje yra mažiau kaip 1 mmol (23 mg) natrio, t. y. jis beveik neturi reikšmės.


3.	Kaip vartoti Avelox

Visada vartokite šį vaistą tiksliai, kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė suaugusiam žmogui yra viena 400 mg plėvele dengta tabletė kartą per parą.

Avelox tabletės geriamos. Reikia nuryti visą tabletę (kad nejustumėte kartaus jos skonio), užgeriant dideliu kiekiu vandens. Avelox galima gerti valgio metu arba nevalgius. Tabletę rekomenduojama gerti kasdien maždaug tokiu pačiu metu.

Senyviems ar mažai sveriantiems žmonėms bei pacientams, kurių inkstų veikla sutrikusi, dozės keisti nereikia.

Gydymo trukmė priklauso nuo infekcijos rūšies. Jeigu gydytojo nenurodyta kitaip, rekomenduojama gydymo Avelox plėvele dengtomis tabletėmis trukmė yra tokia:
· staigus lėtinio kvėpavimo takų uždegimo pasunkėjimas (lėtinė paūmėjusi obstrukcinė plaučių liga, įskaitant bronchitą): 5‑10 parų;
· ne ligoninėje įgyta plaučių infekcinė liga (pneumonija), išskyrus sunkią: 10 parų;
· ūminis infekcinis prienosinių ančių uždegimas (ūminis bakterijų sukeltas sinusitas): 7 paros.
· lengvo arba vidutinio sunkumo viršutinių moters lytinių organų infekcijos (dubens uždegiminė liga), įskaitant kiaušintakio ir gimdos gleivinės infekcijas: 14 parų.
Jei Avelox plėvele dengtos tabletės vartojamos norint užbaigti gydymo kursą, pradėtą Avelox infuziniu tirpalu, rekomenduojama vartojimo trukmė yra tokia:
· ne ligoninėje įgyta plaučių infekcinė liga (pneumonija): 7‑14 parų,
· Daugumai pneumonija sergančių ligonių gydymas Avelox infuziniu tirpalu buvo pakeistas gydymu tabletėmis per 4 paras;
· odos ir minkštųjų audinių infekcijos: 7‑21 paros,
· Daugumai odos ir minkštųjų audinių infekcijomis sergančių ligonių gydymas Avelox infuziniu tirpalu buvo pakeistas gydymu tabletėmis per 6 paras.

Vaisto būtina vartoti visą gydymo kursą, net ir tuo atveju, jeigu po kelių gydymo parų savijauta pagerėja. Jei vaistą baigsite vartoti per anksti, infekcija gali atsinaujinti, Jūsų būklė gali pablogėti, be to, Jūsų bakterijos gali tapti atsparios antibiotikui.

Rekomenduojamos dozės ir gydymo trukmės viršyti negalima (žr. 2 skyrių „Kas žinotina prieš vartojant Avelox“ ir poskyrį „Įspėjimai ir atsargumo priemonės“).

Ką daryti pavartojus per didelę Avelox dozę?
Jeigu per parą išgersite daugiau negu vieną tabletę, nedelsdami kreipkitės į gydytoją. Kartu pasiimkite, jeigu įmanoma, ir likusias tabletes, pakuotę bei šį pakuotės lapelį, kad gydytojui arba vaistininkui galėtumėte parodyti, ko išgėrėte.

Pamiršus pavartoti Avelox
Jeigu įprastu laiku pamiršote išgerti tabletę, išgerkite ją tą pačią dieną, tuoj pat, kai tik prisiminsite. Jeigu tą pačią dieną jos neišgersite, kitą dieną gerkite įprastinę dozę, t. y. vieną tabletę. Negalima vartoti dvigubos dozės norint kompensuoti praleistą dozę.

Jeigu abejojate, ką daryti, kreipkitės į gydytoją arba vaistininką.

Nustojus vartoti Avelox
Jei vaistą nustosite vartoti per anksti, infekcija gali būti ne visiškai išgydyta. Jei norite nebevartoti vaisto nepasibaigus gydymo kursui, kreipkitės į gydytoją patarimo.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Sunkiausi šalutiniai poveikiai, pastebėti gydant Avelox, nurodyti toliau:

Jeigu pastebėjote:
· nenormalų greitą širdies ritmą (retas šalutinis poveikis);
· kad Jūs staiga pasijautėte blogai arba pastebėjote akių baltymo pageltimą, tamsų šlapimą, odos niežulį, polinkį kraujavimui arba mąstymo ar budrumo sutrikimus (tai gali būti žaibinio kepenų uždegimo, galinčio sukelti gyvybei pavojingą kepenų nepakankamumą, požymiai ir simptomai (labai retas šalutinis poveikis, pastebėti ir mirtini atvejai));
· sunkių odos išbėrimų, įskaitant Stivenso‑Džonsono (Stevens‑Johnson) sindromą ir toksinę epidermio nekrolizę. Gali atsirasti rausvos į taikinį panašios dėmės ar ratu išsidėsčiusios juostos, dažnai su centre esnačia pūsle, ant liemens; odos lupimasis, burnos, ryklės, nosies, lytinių organų ir akių išopėjimas; prieš tai gali pasireikšti karščiavimas ir į gripą panašūs simptomai (labai retas šalutinis poveikis, gali būti pavojingas gyvybei);
· gydymo pradžioje raudoną, pleiskanotą, plačiai išplitusį išbėrimą su iškilimais po oda ir pūslėmis, lydymą karščiavimo (ūminė generalizuota egzanteminė pustuliozė) (šio šalutinio poveikio dažnis yra „nežinomas“);
· išplitusį išbėrimą, aukštą kūno temperatūrą, padidėjusį kepenų fermentų aktyvumą, kraujo tyrimų patologijas (eozinofiliją), padidėjusius limfmazgius, į kitus kūno organus išplitusią reakciją (vaisto sukeltą reakciją su eozinofilija ir sisteminiais simptomais, dar vadinamą DRESS sindromu arba padidėjusio jautrumo vaistui sindromu) (šio šalutinio poveikio dažnis nežinomas).
· sindromą, susijusį su sutrikusiu vandens išskyrimu ir mažu natrio kiekiu (SADHSS) (labai retas šalutinis poveikis);
· sąmonės netekimą dėl stipriai sumažėjusio cukraus kiekio kraujyje (hipoglikeminė koma) (labai retas šalutinis poveikis);
· kraujagyslių uždegimą (galimi požymiai: raudonos dėmelės ant Jūsų odos, dažniausiai apatinėje kojų dalyje arba tokie požymiai kaip sąnarių skausmas) (labai retas šalutinis poveikis);
· sunkią, staigią išplitusią alerginę reakciją, įskaitant labai retą gyvybei pavojingą šoką (pvz., kvėpavimo pasunkėjimas, kraujospūdžio sumažėjimas, greitas pulsas) (retas šalutinis poveikis);
· tinimą, įskaitant gyvybei pavojingą kvėpavimo takų tinimą (retas šalutinis poveikis, gali būti pavojingas gyvybei);
· traukulių (retas šalutinis poveikis);
· nervų sistemos sutrikimų, tokių kaip skausmas, deginimo pojūtis, dilgčiojimas, galūnių nutirpimas ir (arba) silpnumas (retas šalutinis poveikis);
· depresiją (labai retais atvejais lemiančią kenkimą sau, pvz., idėjos (mintys) apie savižudybę ar bandymai žudytis) (retas šalutinis poveikis);
· sumišimą (galimai lemiantį kenkimą sau, pvz., idėjos (mintys) apie savižudybę ar bandymai žudytis) (retas šalutinis poveikis);
· sunkų viduriavimą kraujingomis ar (ir) gleivingomis išmatomis (antibiotikų sukeltas kolitas, įskaitant pseudomembraninį kolitą), kuris labai retais atvejais gali sukelti gyvybei pavojingas komplikacijas (retas šalutinis poveikis);
· sausgyslių skausmą ir sutinimą (tendinitas) (retas šalutinis poveikis) arba sausgyslių plyšimą (labai retas šalutinis poveikis);
· raumenų silpnumą, jautrumą ar skausmą, ypač jei tuo pačiu metu negaluojate, karščiuojate ar Jūsų šlapimas tamsus. Taip gali atsitikti dėl nenormalaus raumenų irimo, kuris gali būti pavojingas gyvybei ir sukelti inkstų sutrikimus (ši būklė vadinama rabdomiolize) (šio šalutinio poveikio dažnis nežinomas)
nutraukite Avelox vartojimą ir nedelsiant kreipkitės į gydytoją, nes Jums gali būti reikalinga skubi gydytojo konsultacija.

Be to, jeigu pastebėjote
· trumpalaikį regėjimo praradimą (labai retas šalutinis poveikis),
· akių diskomfortą arba skausmą, ypač dėl šviesos poveikio (labai retas šalutinis poveikis),
nedelsiant kreipkitės į akių gydytoją.

Jeigu Avelox vartojimo metu Jums pasireiškė pavojingas gyvybei nereguliarus širdies plakimas (torsades de pointes) arba širdies sustojimas (labai retas šalutinis poveikis), nedelsiant pasakykite Jus gydančiam gydytojui, kad vartojote Avelox ir gydymo nebetęskite.

Labai retais atvejais gali pasireikšti sunkiosios miastenijos simptomų pasunkėjimas. Jei taip atsitinka, nedelsiant pasikonsultuokite su savo gydytoju.

Jeigu Jūs sergate diabetu ir pastebėjote, kad cukraus kiekis Jūsų kraujyje padidėjo arba sumažėjo (retas arba labai retas šalutinis poveikis), nedelsiant apie tai informuokite savo gydytoją.

Jeigu esate senyvo amžiaus, turintis inkstų sutrikimų žmogus ir pastebėjote šlapimo išsiskyrimo sumažėjimą, kojų, kulkšnių ar pėdų tinimą, nuovargį, pykinimą, mieguistumą, dusulį arba sumišimą (tai gali būti inkstų nepakankamumo, reto šalutinio poveikio, požymiai ir simptomai), nedelsiant pasitarkite su savo gydytoju.

Kiti šalutiniai poveikiai, pastebėti gydymo Avelox metu ir suskirstyti pagal pasireiškimo dažnį, nurodyti toliau:

Dažni (pasireiškia mažiau negu 1 iš 10 pacientų)
· pykinimas;
· viduriavimas;
· galvos svaigimas;
· skrandžio ir pilvo skausmas;
· vėmimas;
· galvos skausmas;
· specifinių kepenų fermentų (transaminazių) kiekio kraujyje padidėjimas;
· infekcijos, sukeltos atsparių bakterijų arba grybelių, pvz., burnos arba makšties infekcija, sukelta balkšvagrybių (Candida);
· širdies ritmo (EKG) pokytis pacientams, kurių kraujyje mažas kalio kiekis.

Nedažni (pasireiškia mažiau negu 1 iš 100 pacientų)
· išbėrimas;
· skrandžio sutrikimas (nevirškinimas, rėmuo);
· skonio pojūčio sutrikimai (retais atvejais skonio pojūčio praradimas);
· miego sutrikimai (dažniausiai nemiga);
· specifinių kepenų fermentų (gama-gliutamil-transferazės ir (arba) šarminės fosfatazės) kiekio kraujyje padidėjimas;
· mažas specialių baltųjų kraujo ląstelių (leukocitų, neutrofilų) kiekis;
· vidurių užkietėjimas;
· niežulys;
· galvos svaigimas (sukimosi ar griuvimo pojūtis);
· mieguistumas;
· vidurių pūtimas;
· širdies ritmo (EKG) pokytis;
· kepenų funkcijos pažeidimas (įskaitant specifinio kepenų fermento laktatdehidrogenazės (LDH) kiekio kraujyje padidėjimą);
· sumažėjęs apetitas ir suvartojamo maisto kiekis;
· mažas baltųjų kraujo ląstelių kiekis;
· gėla ir skausmas, pvz., nugaros, krūtinės, pilvo ar galūnių,
· specialių kraujo ląstelių, reikalingų kraujo krešėjimui, padidėjimas; 
· prakaitavimas;
· specialių baltų kraujo ląstelių (eozinofilų) padidėjimas;
· nerimas;
· bloga savijauta (daugiausiai silpnumas ir nuovargis); 
· drebulys;
· sąnarių skausmas;
· pernelyg greitas, juntamas širdies plakimas;
· nereguliarus ir greitas širdies plakimas;
· kvėpavimo pasunkėjimas, įskaitant astminę būklę;
· specialaus virškinimo fermento (amilazės) kiekio kraujyje padidėjimas;
· neramumas / susijaudinimas;
· dilgčiojimo pojūtis („badymo adatėlėmis“) ir (arba) nutirpimas;
· dilgėlinė;
· kraujagyslių išsiplėtimas;
· sumišimas ir dezorientacija;
· specialių kraujo ląstelių, reikalingų kraujo krešėjimui, sumažėjimas; 
· regėjimo sutrikimai, įskaitant dvejinimąsi akyse ir daiktų matymą lyg per miglą;
· susilpnėjęs kraujo krešėjimas;
· padidėjęs lipidų (riebalų) kiekis kraujyje;
· mažas raudonų kraujo ląstelių kiekis;
· raumenų skausmas;
· alerginė reakcija;
· bilirubino kiekio padidėjimas kraujyje;
· venos uždegimas;
· skrandžio uždegimas;
· skysčių netekimas;
· sunkūs širdies ritmo sutrikimai;
· odos sausmė;
· krūtinės angina.

Reti (pasireiškia mažiau negu 1 iš 1000 pacientų)
· raumenų trūkčiojimas;
· raumenų mėšlungis;
· haliucinacijos;
· padidėjęs kraujospūdis;
· tinimas (rankų, pėdų, kulkšnių, lūpų, burnos, gerklės);
· sumažėjęs kraujospūdis;
· inkstų nepakankamumas (įskaitant specifinių inkstų funkcijos laboratorinių rodiklių (pvz., šlapalo ir kreatinino) padidėjimą);
· kepenų uždegimas;
· burnos uždegimas;
· spengimas/triukšmas ausyse;
· gelta (akių baltymo arba odos pageltimas);
· odos jutimo sutrikimas;
· nenormalūs sapnai;
· dėmesio susikaupimo sutrikimas;
· rijimo pasunkėjimas;
· uoslės pokyčiai (įskaitant uoslės praradimą);
· pusiausvyros sutrikimas ir prasta koordinacija (dėl svaigimo);
· dalinis arba visiškas atminties praradimas;
· klausos sutrikimas, įskaitant kurtumą (dažniausiai grįžtamas);
· šlapimo rūgšties padidėjimas kraujyje;
· emocijų nestabilumas;
· sutrikusi kalba;
· alpimas;
· raumenų silpnumas.

Labai reti (pasireiškia mažiau negu 1 iš 10000 pacientų)
· raudonųjų ir baltųjų kraujo ląstelių bei trombocitų kiekio sumažėjimas (pancitopenija);
· sąnarių uždegimas;
· nenormalus širdies ritmas;
· odos jautrumo padidėjimas;
· asmenybės jausmo netekimas („nebuvimas savimi“);
· padidėjęs kraujo krešėjimas;
· raumenų sukaustymas;
· ženklus specialių baltų kraujo ląstelių sumažėjimas (agranuliocitozė).

Dažnis nežinomas (negali būti apskaičiuotas pagal turimus duomenis)
· Padidėjęs odos jautrumas saulės šviesai arba UV spinduliams (taip pat žr. „Įspėjimai ir atsargumo priemonės“ 2 skyriuje).
· Aiškiai apibrėžtos, paraudusios dėmės su pūslelėmis arba be jų, atsirandančios per kelias valandas po moksifloksacino pavartojimo, kurioms užgijus išlieka použdegiminė padidėjusi pigmentacija; toliau vartojant moksifloksaciną, jos paprastai pasireiškia toje pačioje odos arba gleivinių vietoje.

Labai retais atvejais, kai kada nepriklausomai nuo jau esamų rizikos veiksnių, buvo nustatyta su chinolonų ir fluorochinolonų grupės antibiotikų vartojimu siejamų ilgalaikių (trunkančių mėnesius arba metus) arba nuolatinių nepageidaujamų reakcijų į vaistą, tokių kaip sausgyslės uždegimas, sausgyslės plyšimas, sąnarių skausmas, galūnių skausmas, pasunkėjęs vaikščiojimas, neįprasti pojūčiai, tokie kaip badymas, dilgčiojimas, kutenimas, deginimas, tirpimas arba skausmas (neuropatija), depresija, nuovargis, miego sutrikimai, atminties sutrikimas, klausos, regos, skonio ir uoslės sutrikimas.

[bookmark: _Hlk53505805]Gauta pranešimų apie fluorochinolonų vartojantiems pacientams nustatytus aortos sienelės išsiplėtimo ir susilpnėjimo arba aortos sienelės įtrūkimo (aneurizmų ir atsisluoksniavimo), dėl kurių gali plyšti aorta ir mirti pacientas, atvejus ir širdies vožtuvų nesandarumo atvejus. Taip pat žr. 2 skyrių „Įspėjimai ir atsargumo priemonės“.

Be to, vartojant kitokių antibiotikų chinolonų, retais atvejais pasireiškė ir toliau išvardytas poveikis, kuris galbūt galimas ir gydant Avelox: padidėjęs spaudimas kaukolės viduje (pasireiškia galvos skausmu, regėjimo sutrikimais, įskaitant neaiškų regėjimą, „akląsias“ dėmes, dvejinimąsi akyse, regos netekimą), natrio ar kalcio kiekio padidėjimas kraujyje, tam tikro tipo raudonųjų kraujo ląstelių kiekio sumažėjimas (hemolizinė anemija).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Avelox

Laikyti vaikams nepastebimoje ir nepasiekiamoje vietoje.

Ant lizdinės plokštelės ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 25 C temperatūroje.
Laikyti gamintojo pakuotėje, kad preparatas būtų apsaugotas nuo drėgmės.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Avelox sudėtis
· Veiklioji medžiaga yra moksifloksacinas. Kiekvienoje plėvele dengtoje tabletėje yra 400 miligramų moksifloksacino (moksifloksacino hidrochlorido pavidalu).
· Pagalbinės medžiagos:
Tabletės branduolys: mikrokristalinė celiuliozė, kroskarmeliozės natrio druska, laktozė monohidratas (taip pat žr. poskyrį „Avelox sudėtyje yra laktozės“) ir magnio stearatas.
Tabletės plėvelė: hipromeliozė, makrogolis 400, geležies oksidas (E 172) ir titano dioksidas (E 171).

Avelox išvaizda ir kiekis pakuotėje
Plėvele dengtos tabletės yra blankiai raudonos, pailgos, išgaubtos formos su plokščiu paviršiumi, 17 × 7 mm dydžio. Vienoje tabletės pusėje įspaustas užrašas „M400“, kitoje  „BAYER“.

Avelox tabletės tiekiamos bespalvėmis permatomomis ar baltomis matinėmis polipropileno / aliuminio lizdinėmis plokštelėmis arba bespalvėmis permatomomis polivinilchlorido / polivinilideno chlorido / aliuminio lizdinėmis plokštelėmis.
Kartono dėžutėje yra 5, 7 arba 10 plėvele dengtų tablečių. Pakuotėje gydymo įstaigoms yra 25, 50 arba 70 plėvele dengtų tablečių. Daugiadozėje pakuotėje gydymo įstaigoms yra 5 dėžutės, kurių kiekvienoje yra po 16 plėvele dengtų tablečių, arba 10 dėžučių, kurių kiekvienoje yra po 10 plėvele dengtų tablečių.

Aliuminio / aliuminio lizdinėmis plokštelėmis yra tiekiamos pavyzdinės pakuotės po 1 tabletę kartono dėžutėje.

Gali būti tiekiamos ne visų dydžių pakuotės.

Registruotojas ir gamintojas

Registruotojas
Bayer AG
Kaiser-Wilhelm-Allee 1
51373 Leverkusen
Vokietija

Gamintojas
Bayer AG
Kaiser-Wilhelm-Allee
51368 Leverkusen
Vokietija

Bayer HealthCare Manufacturing S.r.l.
Via delle Groane, 126
20024 Garbagnate Milanese
Italija

Šis vaistas EEE valstybėse narėse registruotas tokiais pavadinimais:
Austrija, Belgija, Kipras, Čekija, Danija, Estija, Suomija, Graikija, Vengrija, Airija, Latvija, Lietuva, Liuksemburgas, Malta, Nyderlandai, Portugalija, Slovėnija, Švedija, Jungtinė Karalystė: Avelox
Prancūzija: Izilox
Vokietija, Italija: Avalox

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Bayer“
Sporto 18
LT-09238 Vilnius
Tel. + 370 5 2336868


Šis pakuotės lapelis paskutinį kartą peržiūrėtas 2024-04-29.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/ 

Pakuotės lapelis: informacija vartotojui


 


 


Avelox 400


 


mg plėvele dengtos tabletės


 


Skirtas vartoti suaugusiesiems


 


Moksifloksacinas


 


 


Atidžiai perskaitykite visą šį lapelį, prieš 


pradėdami vartoti vaistą, nes jame pateikiama Jums 


svarbi informacija.


 


-


 


Neišmeskite šio lapelio, nes vėl gali prireikti jį perskaityti.


 


-


 


Jeigu kiltų daugiau klausimų, kreipkitės į gydytoją arba vaistininką.


 


-


 


Šis vaistas skirtas tik Jums, todėl kitiems žmonėms


 


jo duoti negalima. Vaistas gali jiems pakenkti 


(net tiems, kurių ligos požymiai yra tokie patys kaip Jūsų).


 


-


 


Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją 


arba vaistininką (žr. 4


 


skyrių).


 


 


Apie ką raš


oma šiame lapelyje?


 


1.


 


Kas yra Avelox ir kam jis vartojamas


 


2.


 


Kas žinotina prieš vartojant Avelox


 


3.


 


Kaip vartoti Avelox


 


4.


 


Galimas šalutinis poveikis


 


5.


 


Kaip laikyti Avelox


 


6.


 


Pakuotės turinys ir kita informacija


 


 


 


1.


 


Kas yra Avelox ir kam jis vartojamas


 


 


Avelox veiklioji medžiaga yra moksifloksacinas, kuris priklauso antibiotikų, vadinamų fluorochinolonais, 


grupei. Avelox naikina infekcines ligas sukeliančias bakterijas.


 


 


Avelox gydomos 18


 


metų ir vyresnių pacientų infekcinės ligos, sukeliamos bakterijų,


 


prieš kurias 


moksifloksacinas yra veiksmingas. Avelox galima vartoti šioms infekcijoms gydyti, tik kai negalima 


vartoti įprastų antibiotikų arba gydymas jais buvo nesėkmingas:


 


 


Infekcinis prienosinių ančių uždegimas, staigus lėtinio kvėpavimo takų uždegim


o pasunkėjimas arba ne 


ligoninėje įgyta plaučių infekcinė liga (pneumonija) (išskyrus sunkią).


 


 


Avelox taip pat gydomos lengvos arba vidutinio sunkumo viršutinių moters lytinių organų infekcijos 


(dubens uždegiminė liga), įskaitant kiaušintakio ir gimdos gleivinės infekcijas. 


 


Šios rūšies infekcijoms gydyti neužtenka vien tik Avelox tablečių, todėl mo


ters lytinių organų infekcijų 


gydymui Jūsų gydytojas kartu su Avelox tabletėmis turi paskirti kitą antibiotiką (žr. 2


 


skyriaus „Kas 


žinotina prieš vartojant Avelox“ poskyrius „Įspėjimai ir atsargumo priemonės“, „Pasitarkite su gydytoju, 


prieš pradėdami var


toti Avelox“).


 


 


Jeigu pradinio gydymo Avelox infuziniu tirpalu metu buvo nustatytas šių bakterinių infekcijų pagerėjimas, 


gydytojas gali paskirti Avelox tabletes gydymo kursui užbaigti:


 


ne ligoninėje įgytai infekcinei plaučių ligai (pneumonijai), odos ir m


inkštųjų audinių infekcinėms ligoms.


 


Avelox tablečių negalima vartoti bet kokio tipo odos ir minkštųjų audinių arba sunkių plaučių infekcijų 


gydymui pradėti.


 


 


 


2.


 


Kas žinotina prieš vartojant Avelox


 


 


Jeigu abejojate, ar priklausote kuriai nors iš toliau 


išvardytų pacientų grupei, kreipkitės į gydytoją.


 




Pakuotės lapelis: informacija vartotojui     Avelox 400   mg plėvele dengtos tabletės   Skirtas vartoti suaugusiesiems   Moksifloksacinas     Atidžiai perskaitykite visą šį lapelį, prieš  pradėdami vartoti vaistą, nes jame pateikiama Jums  svarbi informacija.   -   Neišmeskite šio lapelio, nes vėl gali prireikti jį perskaityti.   -   Jeigu kiltų daugiau klausimų, kreipkitės į gydytoją arba vaistininką.   -   Šis vaistas skirtas tik Jums, todėl kitiems žmonėms   jo duoti negalima. Vaistas gali jiems pakenkti  (net tiems, kurių ligos požymiai yra tokie patys kaip Jūsų).   -   Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją  arba vaistininką (žr. 4   skyrių).     Apie ką raš oma šiame lapelyje?   1.   Kas yra Avelox ir kam jis vartojamas   2.   Kas žinotina prieš vartojant Avelox   3.   Kaip vartoti Avelox   4.   Galimas šalutinis poveikis   5.   Kaip laikyti Avelox   6.   Pakuotės turinys ir kita informacija       1.   Kas yra Avelox ir kam jis vartojamas     Avelox veiklioji medžiaga yra moksifloksacinas, kuris priklauso antibiotikų, vadinamų fluorochinolonais,  grupei. Avelox naikina infekcines ligas sukeliančias bakterijas.     Avelox gydomos 18   metų ir vyresnių pacientų infekcinės ligos, sukeliamos bakterijų,   prieš kurias  moksifloksacinas yra veiksmingas. Avelox galima vartoti šioms infekcijoms gydyti, tik kai negalima  vartoti įprastų antibiotikų arba gydymas jais buvo nesėkmingas:     Infekcinis prienosinių ančių uždegimas, staigus lėtinio kvėpavimo takų uždegim o pasunkėjimas arba ne  ligoninėje įgyta plaučių infekcinė liga (pneumonija) (išskyrus sunkią).     Avelox taip pat gydomos lengvos arba vidutinio sunkumo viršutinių moters lytinių organų infekcijos  (dubens uždegiminė liga), įskaitant kiaušintakio ir gimdos gleivinės infekcijas.    Šios rūšies infekcijoms gydyti neužtenka vien tik Avelox tablečių, todėl mo ters lytinių organų infekcijų  gydymui Jūsų gydytojas kartu su Avelox tabletėmis turi paskirti kitą antibiotiką (žr. 2   skyriaus „Kas  žinotina prieš vartojant Avelox“ poskyrius „Įspėjimai ir atsargumo priemonės“, „Pasitarkite su gydytoju,  prieš pradėdami var toti Avelox“).     Jeigu pradinio gydymo Avelox infuziniu tirpalu metu buvo nustatytas šių bakterinių infekcijų pagerėjimas,  gydytojas gali paskirti Avelox tabletes gydymo kursui užbaigti:   ne ligoninėje įgytai infekcinei plaučių ligai (pneumonijai), odos ir m inkštųjų audinių infekcinėms ligoms.   Avelox tablečių negalima vartoti bet kokio tipo odos ir minkštųjų audinių arba sunkių plaučių infekcijų  gydymui pradėti.       2.   Kas žinotina prieš vartojant Avelox     Jeigu abejojate, ar priklausote kuriai nors iš toliau  išvardytų pacientų grupei, kreipkitės į gydytoją.  

